Мөслимә Латыйпованың оныгы Яшел Үзәндә торт пешерә торган компания ачкан

	«Бәхетле» супермаркетлар челтәренә нигез салучы Мөслимә Латыйпованың оныгы – Эрик Харламов Яшел Үзәндә ипи һәм кондитер эшләнмәләре, шулай ук тортлар җитештерү буенча компания ачты. Бердәм дәүләт юридик затлар реестрында (ЕГРЮЛ) шундый язма чыккан.	 Яңа фирма «Фабрика Бәхетле-1» дип атала. Ул 2023 елның 7 декабрендә теркәлгән, устав капиталы 10 мең сум тәшкил иткән. Оешманың директоры - Эрик Харламов үзе. Ипи, кондитер эшләнмәләре, торт һәм пирожныйлар пешерүдән тыш, яңа компаниянең эшчәнлек төрләре арасында ит һәм азык субпродуктлары, ит ярымфабрикатлары җитештерү, бәрәңге эшкәртү һәм консервлау, җиләк-җимеш, яшелчә эшкәртү һәм консервлауның башка төрләре бар, дип яза Татар-информ. 
	---	
Матбугат.ру

	№ --- | 11.12.2023	


